google/wiki40b huggingface dataset:
Psichofizika

Psichofizika – tarpdisciplininis mokslas kognityvinės psichologijos ir eksperimentinės psichologijos sankirtoje, tiriantis sąveiką tarp objektyviai išmatuojamų fizikinių procesų bei subjektyvių psichinių (intelektinių, emocinių) išgyvenimų. Psichofizika žvelgiant istoriškai plėtota Fechnerio bei E. H. Vėberio darbų pagrindu.
Balstogės sritis (Baltarusijos TSR)

Istorija

Sritis įkurta TSRS Aukščiausiosios Tarybos 1939 m. gruodžio 4 d. dekretu. Ši teritorija buvo užimta 1939 m. rugsėjo pabaigoje, kai pagal Molotovo-Ribentropo paktą Tarybų Sąjunga okupavo rytines II Lenkijos Respublikos žemes ir priskyrė jas Baltarusijos TSR. Sritis buvo įkurta buvusios Balstogės vaivadijos ribose išskyrus Suvalkų apskritį ir dalį Augustavo apskrities kurios atiteko Trečiajam Reichui. 1940 m. rugpjūčio 3 d. dalis šiaurinių Pariečės rajono žemių ir Druskininkų miestas perduoti Lietuvos TSR. 1941 m. birželio mėnesį visą sritį užėmė Trečiasis Reichas, kur buvo įkurta nauja vokiška Balstogės sritis. 1944 m. pabaigoje šias žemes vėl užėmė Baltarusijos TSR ir atkūrė buvusią sritį, bet jau 1945 m. rugpjūtį po 1945 m. rugpjūčio 16 d. Lenkijos ir TSRS sienų sutarties dalis srities žemių buvo perduotos Lenkijos Liaudies Respublikai, kur 1946 m. buvo įkurta nauja Balstogės vaivadija. Iš viso Lenkijai buvo perduota 17 rajonų iš šios srities ir 3 rajonai (Hainuvkos, Kleščelės ir Semiatičės) iš Bresto srities. Baltarusijos TSR, Gardino sričiai atiteko dalis buvusių Augustavo, Sokulkos, Bielsko, Suvalkų, Balstogės apskričių žemių bei visos Gardino ir Valkavisko apskritys.

Suskirstymas

Iš pradžių 1940 m. sritis buvo suskirstyta pagal buvusias apskritis, bet vėliau tais pačiais metais suskirstyta į 24 rajonus: Augustavo rajonas, Balstogės rajonas, Bielsko rajonas, Bransko rajonas, Cechanoveco rajonas, Čiževo rajonas, Dambravos rajonas, Gardino rajonas, Grajevo rajonas, Jedvabno rajonas, Kolno rajonas, Krinkų rajonas (1941 m. tapo Berastavicos rajonu), Lapių rajonas, Lomžos rajonas, Monkų rajonas (1941 m. tapo Knišino rajonu), Pariečės rajonas (1941 m. dalis rajono priskirta Lietuvos TSR), Sapackinės rajonas, Skidliaus rajonas, Sokulkos rajonas, Svisločiaus rajonas, Šniadovo rajonas, Valkavisko rajonas, Zabluduvo rajonas ir Zambruvo rajonas.
Dalia Miniataitė

Biografija

1979 m. baigė Vilniaus 22-ąją vidurinę mokyklą, 1984 m. – ekonominės geografijos studijas Vilniaus universitete. 1989–1992 m. buvo Lietuvos agrarinės ekonomikos instituto jaunesnioji mokslinė bendradarbė, čia mokėsi aspirantūroje.
1992–1994 m. buvo Lietuvos Respublikos žemės ūkio ministerijos Tarpvalstybinių ryšių departamento vyr. specialistė, 1994–1996 m. – Tarptautinės prekybos skyriaus viršininko pavaduotoja, 1996–1998 m. vadovavo Integracijos į Europos Sąjungą departamentui.
1998–2001 m. buvo Žemės ir maisto ūkio integracijos į Europos Sąjungą departamento prie Lietuvos žemės ūkio ministerijos direktorė.
2001–2004 m. – Lietuvos Respublikos žemės ūkio viceministrė, 2004–2009 m. – Žemės ūkio ministerijos sekretorė.
Nuo 2009 m. liepos 1 d. – Lietuvos Respublikos žemės ūkio ministerijos kanclerė.
Žmogus su kino kamera

Apžvalga

„Žmogus su kino kamera“ neabejotinai yra avangardo stiliaus filmas ir pabrėžia, kad filmuoti galima bet kur. Pavyzdžiui, filme sumontuojama scena, kurioje operatorius ruošiasi filmuoti stovėdamas ant stacionarios kameros, kitoje scenoje operatorius stovi alaus bokale, trečioje scenoje rodoma iš lovos atsikėlusi ir besirengianti moteris, netgi rodomas gimdymas ir kaip kūdikis išnešamas prausimui.
Vertovo mintis apie filmavimo neribotumą ir nepastebimumą dar tuo metu nebuvo teisinga – nors kameras ir buvo įmanoma pastatyti bet kur, tačiau jos išlikdavo pastebimos. Jos buvo per didelės, kad būtų lengvai paslepiamos, ir veikė per garsiai, kad išliktų paslėptos. Kad nufilmuotų scenas, naudodami paslėptą kamerą, Vertovas ir jo brolis Michailas Kaufmanas (filmo bendraautorius) turėjo nukreipti filmuojamo subjekto dėmesį kuo nors, veikiančiu dar garsiau negu filmuojanti kamera.
Filme yra rodomos kelios akivaizdžiai suvaidintos scenos, pavyzdžiui, moters, atsikėlusios iš lovos ir besiruošiančios dienai, arba šachmatų figūrėlių sustūmimo į lentos vidurį (ši scena buvo rodoma atvirkštine tvarka taip, kad šachmatų figūrėlės iš krūvos viduryje atsistoja į savo pozicijas). Filmas buvo kritikuojamas dėl suvaidintų scenų ir absoliutaus eksperimentavimo, kuris tikriausiai kilo dėl filmo režisieriaus pasipiktinimo dėl fikcinių filmų kūrimo kaip naujo „opiato masėms“.

Kūrimas

Filmo „Žmogus su kino kamera“, kuriame vaizduojamas kasdienis sovietinio miesto gyvenimas, filmavimas užtruko trejus metus ir vyko keturiuose miestuose: Charkove, Kijeve, Maskvoje ir Odesoje.
Ana Cheminava

Biografija

Pirmą kartą į Lietuvą atvyko 2015 m. ir atstovavo Vilniaus MFA „Žalgiris“ ekipą. 2016 m. vėl tęsė legionierės karjerą MFA „Žalgirio“ ekipoje. Marškinėlių numeris 51.
2017 m. treti metai, kai gina Vilniaus MFK „žalgirio“ garbę. Šį sezoną marškinėliai pažymėti 8 numeriu. Pirmosiose sezono rungtynėse pasižymėjo įvarčiu.  Antrosiose taip pat pelnė įvartį.

Atstovavimas Gruzijos rinktinėms

Atstovavo įvairaus amžiaus Gruzijos jaunimo rinktinėms. Už Gruzijos WU-17 rinktinę sužaidė 11 rungtynių.
Šiuo metu yra kviečiama į Gruzijos nacionalinę rinktinę.
Germanto lobis

Istorija

Įkurta 1997 m.
2006 metais buvo finansuoti trys bendri Telšių rajono kaimo bendruomenių ir KU „Germanto lobis“ projektai – Degaičių kaimo bendruomenės forumas „Stiprybė būti kartu“, Viešvėnų kaimo bendruomenės projektas „Dovana iš širdies į širdį“ bei Luokės bendruomenės „Blindos polka“ festivalis.
2005 m. Telšių kredito unija „Germanto lobis“ buvo nominuota J. L. Vynerio (Juliaus Liudviko Vynerio labdaros ir paramos fondas) apdovanojimams, kaip, pvz., „Metų rėmėjas“.
Paulianka (Mažeikiai)

Paulianka (arba Paulenka, Pogulenka) – vietovė Krakių kaime, prie Ventos upės, Mažeikių rajone. Dabar Krakių gyvenvietės dalis. Per Paulianką keliai ėjo į Užlieknę (perkėlus keltu), Krakius, Mažeikius ir Viekšnius.

Istorija

XIX a. Pauliankoje veikė karčiama ir kaimo pavadinimas galėjo kilti iš rusų kalbos žodžio „poguliatj” (gerai pasilinksminti). Į tą karčiamą važiuodavo aplinkiniai dvarponai – paūžti ir pavaikštinėti Ventos pakrantėmis. Tad apylinkes ėmė vadinti Pogulenka. Kaimas turėjo malūną, vilnų karšyklą, lentpjūvę.
Jormundgandas

Skandinavų mitologijoje Jormungandas – milžiniška mitinė jūros gyvatė, chtoniška pabaisa, dievo Lokio ir milžinės Angrbodos palikuonis. Pagal „Jaunesniąją Edą“, Odinas įkalino tris pabaisas, Lokio palikuonis: Fenrį, Helą ir Jormungandą. Odinas gyvatę įkalino Midgardą supančio vandenyno gelmėse. Jormundgandas ragnaroko metu susikaus su Toru, abu žus.
Jormundgandas taip pat vadinamas Pasaulio gyvate, Midgardo gyvate. Buvo sakoma, kad gyvatė išaugo tokia didelė, kad galėjo apjuosti žemę.
Vliorės uostas

Vliorės uostas (alb. Porti i Vlorës) – Albanijos jūrų uostas Vliorėje. Antras pagal dydį uostas šalyje. Daugiausiai naudojamas keltams, tarpvalstybiniam susisiekimui. Dažniausia laivyba vyksta su Italijos uostais.
Uoste planuojama įrengti ir konteinerių prieplauką bei laisvąją ekonominę zoną.
Meet Me Halfway

Istorija

Daina po albumo išleidimo buvo dažnai leidžiama Australijos ir Kanados radijo stotyse.
Fergie teigė vienam žurnalui, kad kai ji įrašinėjo vokalus „Meet Me Halfway“, jos įkvėpėja tapo Madonna, ir norėjo kad tai atsispindėtų dainoje
Grupė atliko „Meet Me Halfway“ JK realybės šou „The X Factor“ pusfinalyje. Taip pat atliko kartu su „Boom Boom Pow“ per 2009 m. American Music Award apdovanojimus. Bei atliko šios dainos miksą per Victoria's Secret šou 2009 m. gruodžio 1 d.

Vaizdo klipas

will.i.am patvirtino, jog vaizdo klipas daina bus sukurtas. Klipo režisierius yra Ben Mor (režisavo „Boom Boom Pow“). Wil.i.am taip pat pasakė jog šis klipas bus meniškesnis, negu ankstesnieji.
Klipas debiutavo 2009 m. spalio 12 d. Vaizdo klipe grupės nariai vaizduojami skirtingose Saulės sistemos vietose.
Klipas prasideda vaizdu iš kelio dykumoje. Paskui rodomi nariai: Fergie guli viduryje džiunglėse (Žemė), apl.de.ap plūduriuoja dykumoje (Marse), will.i.am jodinėja drambliu viename iš Jupiterio mėnulyje, ir Taboo plūduriuoja netoli Saulės apsirengęs skafandru. Kievienas iš narių ieško vienas kito: pvz: žėmėlapio ar komposo pagalba. Vėliau perėję tarpdimensinius vartus jie pavirsta krentančiomis žvaigždėmis ir jie matomi krentantys tame pačiame kelyje prie dykumos. Šis klipas nepasibaigia su žodžiais „The E.N.D.“

Pasisekimas topuose

Daina debiutavo tope Billboard Hot 100 #75 pozicijoje ir po penkių savaičių pasiekė #7 ir tapo trečiuoju top 10 singlu JAV. Australijos tope ARIA daina pasiekė aukščiausiąją poziciją, ir tapo trečiuoju „The E.N.D.“ singlu pasiekusiu pirmąją vietą. „Meet Me Halfway“ įžengė į Jungtinės Karalystės topą #67 pozicijoje ir po dviejų savaičių pasiekė pirmąją vietą. Yra parduota daugiau nei 500 tūkst. „Meet Me Halfway“ singlo kopijų vien Jungtinėjė Karalystėje.
Naujoje Zelandijoje singlas pasiekė 3-ąją vietą, ir po 10 savaičių buvo atestuotas auksiniu, kai buvo parduota daugiau nei 7500 kopijų. O Airijos tope Irish Singles Chart daina debiutavo gan aukštoje 27-oje pozicijoje, ir kol kas pasiekė antrąją vietą tope. Vokietijoje singlas pasiekė pirmąją vietą, ir tapo trečiuoju grupės pirmos vietos singlu po „Where Is the Love?“ ir „Shut Up“. Belgijos topuose Ultratop dainai pasisekė: ji greit pasiekė pirmąją vietą tiek Valonijos ir Flandrijos topuose.
Salvator Rosa

Salvatoras Roza (it. Salvator Rosa, 1615 m. Aranela, Italija – 1673 m. kovo 15 d.) – XVII a. italų baroko epochos tapytojas, grafikas. Buvo poetu ir muzikantu. Lietuvos dailės muziejaus rinkiniuose yra jo paveikslas „Šv. Paulius Atsiskyrėlis“ (nuolatinėje ekspozicijoje Radvilų rūmuose), M. K. Čiurlionio muziejaus − „Kiro suradimas“ (Mykolo Žilinsko dailės galerija).

Biografija

Salvatoras Roza gimė 1615 m. Renelos (kitaip Arenelos) kaime prie Neapolio. Jo tėvai Vita Antonio ir Giulia Greca Rosa gyveno skurdžiai. Šeimoje buvo bent 5 vaikai. Tiksli Salvatoro gimimo data nežinoma, tai galėjo būti birželio 20 arba liepos 21 d. Tėvas Antonio buvo mokytas architektu. Iš pradžių Salvatoras buvo nusiųstas mokytis į vienuolyną Neapolyje, kur buvo mokomi skurdžių tėvų vaikai, kad taptų dvasininku (tikriausiai vienuoliu), bet parodė potraukį menams ir mokslų nebaigė. Spėjama, kad pirmąsias dailės pamokas jis galėjo gauti iš giminaičių, kurie buvo menininkai. Vienas jų, Francesco Francanzano, buvo Riberos mokiniu ir Salvatoras greitai pradėjo mokytis pas Chosę de Riberą ir Aniello Falcone. Pirmasis paveikė jo stilių, o antrasis − tematiką (batalinės scenos). Kai kurie šaltiniai teigia, kad būdamas 18 metų, mirus tėvui ir šeimai dar labiau nugrimzdus į skurdą, Salvatoras Roza esą klajojo po pietų Italiją ir buvo prisijungęs prie plėšikų gaujos.
Neapolyje Salvatoras Roza kantriai dirbo, norėdamas išlaikyti šeimą. Jo eskizus pastebėjo tuo metu žymus ir aukštai vertintas dailininkas Lanfranco, kuris paskatino Salvatorą keltis į Romą. 1634-36 m. Roza buvo Romoje, po to grįžo į Neapolį. Šiuo laikotarpiu tapė peizažus. 1638-39 m. gyveno Romoje, buvo patronuotas Viterbo vyskupo Francesco Maria Brancaccio, kurio užsakymu sukūrė kelis religinius paveikslus. Roza buvo muzikantas ir aktorius, rašė pjeses, satyras ir vienu metu tapo žymiu Romoje. 1639 m. karnavalo metu išjuokė vieną įtakingiausių ir garsiausių Romos menininkų Berninį. Greičiausiai dėl to paliko Romą ir 1640-46 m. dirbo Florencijoje ir jos apylinkėse. 1646 m. grįžo į Neapolį. Yra romantinė istorija apie tai, kad Salvatoras Roza, kartu su kitais dailininkais, dalyvavo 1647 m. Neapolio maište prieš Ispanijos valdžią. 1649 m. Roza grįžo į Romą, kur tapė didelių matmenų paveikslus istorinėmis senovės Graikijos temomis. Tarpais lankydavosi Florencijoje. 1660 m. Salvatoras Roza pradėjo užsiimti grafika ir paruošė sėkmingų graviūrų seriją. Viso sukūrė apie 100 raižinių.
Salvatoras Roza mirė 1673 m. kovo 15 d. Prieš mirtį vedė Lukreciją, kuri buvo 2 jo vaikų motina. Palaidotas Romos Santa Maria degli Angeli e dei Martiri bažnyčioje. Jo peizažai turėjo įtakos Europos dailei. Roza XIX a. buvo laikomas vienu romantizmo pirmtakų.
Antikiteros mechanizmas

Antikiteros mechanizmas – mechaninis įrenginys, rastas 1901 m. prie Antikiteros salos (tarp Kretos ir Peloponeso) nuskendusiame, kaip manoma, senovės romėnų laive. Spėjama esant iš 1-2 a. pr. m. e. ir yra saugomas Atėnų Nacionaliniame archeologijos muziejuje.
Mechanizmą sudarė daug bronzinių krumpliaračių, išdėstytų mediniame korpuse, taip pat ciferblatai su rodyklėmis. Manoma, kad tai buvo primityvus mechaninis kompiuteris, kuris apskaičiuodavo dangaus kūnų padėtį. Mechanizme naudojama diferencialinė pavara, kuri, kaip anksčiau buvo manoma, išrasta tik XVI a., o jos miniatiūriniai variantai XVIII a. (sukūrus mechaninius laikrodžius). Antikiteros mechanizmo matmenys: 33 x 18 x 10 cm.
Romėnų laivas rastas 1901 m. Egėjo jūroje, 43-60 m gylyje. Narai iš jo iškėlė Antikiteros Efebo skulptūrą ir dar keletą radinių. 1902 m. archeologas Spiridonas Stajis atrado keletą bronzinių krumpliaračių, įsicementavusių į smiltainio luitą. Ilgą laiką radinys buvo nežinomas, kol 1951 m. juo susidomėjo britų mokslo istorikas Derek John de Solla Price. Jis atliko rentgeninį mechanizmo tyrimą ir pagal gautas nuotraukas sukūrė Antikiteros mechanizmo modelį (galutinė versija pristatyta 1971 m.). Tai sudėtinga sistema, pagrįsta metoniniu ciklu, vaizduojanti Saulės ir Mėnulio judėjimą žvaigždžių atžvilgiu, apskaičiuojanti Saulės užtemimus, mėnulio fazes ir kt.
Antikiteros mechanizmo tyrimai tęsiasi iki šių dienų: 2006 m. rentgenograma atskleidė 95 % graikiško teksto (sudaro virš 2000 simbolių), kuriame aprašyta prietaiso veikimo schema. Pagal ją nustatyta, kad Antikiteros mechanizmas galėjęs apskaičiuoti Marso, Jupiterio, Saturno judėjimo konfigūracijas.
Apie Antikiteros mechanizmą nerasta jokių rašytinių šaltinių, tačiau Cicerono traktate „Apie valstybę“ užsimenama apie Archimedo sukonstruotą įrengimą, vaizduojantį dangaus kūnų padėtį. Vėliau panašūs, bet paprastesni įrengimai buvo gaminami Bizantijoje bei Arabų pasaulyje.
Taip pat nėra tiksliai žinoma, kas naudojosi mechanizmu: navigacijai nereikėjo užtemimų prognozavimo, be to, sudėtinga sistema audringoje jūroje greitai sugestų. Derek John de Solla Price spėjo, kad įrenginys galėjo būti eksponuojamas Rodo muziejuje, tačiau įrenginio kompaktiškumas ir neseniai atrasta instrukcija verčia manyti, kad jis greičiausiai buvo skirtas asmeniniam naudojimui.
Andes Líneas Aéreas

Andes Líneas Aéreas (Andų oro linijos) – Argentinos oro transporto bendrovė. Bazuojasi Saltos oro uoste. Vykdo vietinius Argentinos skrydžius, bei reisus į Braziliją. Bendrovė veikia nuo 2006 m.
Bendrovė turi du McDonnell Douglas MD-82 lėktuvus.
Donatas Mickus

Biografija

Išsilavinimas: mokėsi Šiaulių Aukštabalio vidurinėje, Šiaulių Universitetas Vadybos magistras (baigė 2013 m.), Šiaulių Universitetas Kūno kultūros ir sporto bakalauras (2010 m.). Nuo 2006 m. − Lietuvos krašto apsaugos savanoris. Pirmasis treneris – Romualdas Veršinskas, dabar treniruojasi savarankiškai. Orientavimosi sporto kalnų dviračiais Lietuvos čempionas 2016, 2014 metais.
Orientavimosi sporto bėgte Lietuvos čempionas 2006, 2009 metais. 2014 m. Pasaulio orientavimosi sporto kalnų dviračiais čempionate (Lenkija) 40 vt. 2012 m. Europos rogainingo čempionas. 2006 m. Baltijos jaunimo taurės (Lenkija) nugalėtojas. Multisporto varžybų dalyvis.
Gimė Šiauliuose, gyvena Vilniuje.

Pasiekimai

Geriausias Šiaulių miesto orientacininkas (2015 metai)
Paupio ąžuolas

Paupio ąžuolas – Klaipėdos savivaldybės saugomas botaninis gamtos paveldo objektas. Paupio ąžuolas auga Klaipėdoje, Paupių rajone, Jaunystės g. 24. Šalia, tų pačių garažų kaimynystėje, auga saugomas Storasis uosis.
Medis paskelbtas saugomu 2006 m. vasario 23 d., siekiant išsaugoti įspūdingų matmenų paprastąjį ąžuolą (Quercus robur L.).
Latvijos nacionalinė biblioteka

Istorija

Valstybės biblioteka (Valsts Bibliotēka) įkurta 1919 m. rugpjūčio 29 d., po Latvijos nepriklausomybės paskelbimo. Ji užėmė patalpas Kaļķu ir Vaļņu gatvių kampe. Pasitraukus iš sostinės bolševikams ir sugrįžus tikriesiems pastato šeimininkams, biblioteką įkurdino buvusiuose Livonijos vicegubernatoriaus rūmuose Jauniela gatvėje nr. 26. 1920 m. biblioteka gavo patalpas aikštėje priešais Rygos pilį. Vėliau dar keitė savo vietą, kol galiausiai 2008–2014 m. kairiajame Dauguvos krante, priešais miesto istorinį centrą, buvo pastatytas naujosios bibliotekos pastatas. Kai projektas buvo užbaigtas, pagal Europos kultūros sostinės-2014 programą tūkstančiai žmonių suformavo gyvą 3,5 km grandinę ir iš rankų į rankas siuntė knygas iš senosios bibliotekos į „Šviesos pilį“.
Pirmuoju bibliotekos vadovu buvo Jānis Misiņš (1862—1945).

Veikla

1924 m. Latvija prisijungė prie Briuselio konvencijos, kurioje numatyti tarptautiniai spausdintos medžiagos – oficialių dokumentų, mokslinių ir literatūrinių leidinių – mainai.
Nuo 1950 m. biblioteka pradėjo „Žurnalų ir laikraščių straipsnių kronikos“ leidimą. 1968 m. biblioteka surengė pirmąjį Baltijos bibliotekų seminarą.
1992 m. Latvijos Respublikoje buvo priimtas Nacionalinės bibliotekos įstatymas. 2002 m. Latvijos bankas išleido vieno lato  monetą, skirtą bibliotekai. 2006 m. buvo įkurta Nacionalinė skaitmeninė biblioteka Latvijoje - Letonica. 2007 m. biblioteka buvo įtraukta į Latvijos mokslinių tyrimų institutų sąrašą.
Latvijos nacionalinė biblioteka dalyvauja daugelyje tarptautinių bibliotekų ir kitų organizacijų: UNESCO, ISO,  ISBN, ISSN ir kt.
Pastate įrengta 1000 vietų skaitykla, 4,1 mln. leidinių saugykla. Yra restoranas, parodų centras bei konferencijų salės, knygos muziejus, vaikų literatūros skyrius, kompetencijos centras, muzikos bei istorijos kambariai, erdvės kalbų kursams. Biblioteka pritaikyta tiek darbui individualiai, tiek grupėmis, priima ekskursijas. Čia esanti  koncertų salė talpina apie 460 žmonių, konferencijų centras – 400. Kasdien apsilanko daugiau nei 3000 lankytojų.

Architektūra

45 000 m² ploto, 170 m aukščio pastatą suprojektavo latvių kilmės amerikietis Gunnar Birkerts. Savo architektūrinėmis formomis pastatas kelia asociacijas su jūros bangomis, o aukštyn kylančios fasado linijos atkartoja senuosius Rygos statinius.
Zaha Hadid

Kritika

Zaha Hadid buvo kritikuota dėl savo architektūros. Londono vandens sporto centras buvo kritikuotas dėl prasto matomumo iš papildomų vietų žiūrovams aukštose eilėse, Riversaido muziejaus dizainas buvo kritikuotas dėl to, kad lankytojai negali apžiūrėti eksponatų iš arti, MAXXI centras Romoje kritikuotas dėl nepatogių erdvių jame eksponuojantiems menininkams. Architektės firma suprojektavo Vakros stadioną 2022 m. pasaulio futbolo čempionatui Katare. Statybos Katare pagarsėjo tarptautiniu mastu dėl ypač blogomis sąlygomis dirbančių statytojų ir pranešimais apie jų žūtis. 2014 ir 2015 m. žurnalistai prašė komentarų iš Zaha Hadid apie šiuos įvykius. Zaha Hadid firma laimėjo projekto konkursą Tokijo 2020 m. olimpinių žaidynių naujam stadionui, tačiau dėl didelės kainos, nors ir pakoregavus projektą, ir kritikos bei protestų, po dvejų metų, 2015 m. Japonijos vyriausybė atsisakė šio projekto.
Advokatas specialistas

Advokatas specialistas – tam tikros specializacijos advokatas.

Lietuva

Lietuvoje advokatas turi teisę pasirinkti teisės sritį, kurioje jis teikia teisines paslaugas (advokato specializacija), žr. LR advokatūros įstatymas (6 str. „Advokato specializacija“). Specializacijų skaičius neribojamas. Jos gali būti laisvai nurodomos, skelbiamos, pateikiant informaciją apie advokato veiklą (pvz., tinklavietėje, vizitinėje kortelėje ar kt.).
Džezis

Istorija

Džezis buvo vienas paskutinių umbrų miestų regione, kai IV a. pr. m. e. atvykę galai senonai juos išvijo. Jie pavertė miestą tvirtove prieš pičėnus. 283 m. pr. m. e. senonus nugalėjo romėnai. 247 m. pr. m. e. miestas tapo colonia civium romanorum ir gavo pavadinimą Aesis.
Žlugus Romos imperijai miestą nusiaubė Odoakro kariai 476 m., o po to Teodorikas Didysis 493 m. Po Gotų karų Džezis priklausė Bizantijai, tapo svarbiu miestu regione, vyskupystės centru. 751 m. miestą nusiaubė lombardai, o po to jis priklausė Karolingams.
Nuo 1130 m. Džezis buvo nepriklausomas miestas, prijungęs aplinkines kaimo vietoves. 1194 m. gruodį čia gimė imperatorius Frydrichas II, vėliau Džeziui suteikęs karališkojo miesto titulą. XIV a. miestą buvo užėmę popiežiaus vikaras Filippo Simonetti, Galeotto I Malatesta (1347–1351 m.), Braccio da Montone 1408 m. ir Francesco I Sforza, kuris Džezį padarė pagrindine šeimos tvirtove Markėje. 1447 m. miestą nupirko popiežius.
Kazali

Istorija

Kazali įkurtas 1853 m. kaip rusų tvirtovė. Miesto statusas suteiktas 1867 m, gyvenvietė pavadinta Kazalinsku. Cariniais laikais buvo svarbiu prekybiniu miestu. Tarybiniais metais verstasi žvejyba, veikė plytų gamykla. Nusekus Aralo jūrai, miestas patyrė ekonominį nuosmukį.
E120 (bomba)

E120 – smulki aviacinė bomba, kasetinės bombos antrinis šaudmuo, skirtas skleisti skysčiams su ligų sukėlėjais. Tai biologinio ginklo nešiklis, sukurtas JAV po 1960 m.

Istorija

E120 bombytė yra vienas iš ginklų, kurie buvo sukonstruoti Jungtinėse Valstijose iki 1969–1970 m., kai JAV atsisakė puolamojo biologinio karo programos. E120 buvo sukonstruota 7-ojo dešimtmečio pradžioje. Šiuose šaudmenyse buvo numatyta naudoti biologinius užtaisus su tuliaremijos štamu Schu S-4 (standartizuota kovinė veiklioji medžiaga Agent UL)

Charakteristikos

E120 bombytė rutulio formos, skersmuo 11,4 cm. Joje telpa 100 ml skysčio su biologiniu agentu. Panašiai kaip M139 bombytė E20 turi ploštelių pavidalo išorines briaunas (orientuotas „ilgumų“ kryptimi), dėl kurių krentanti bombytė turi pradėti suktis, nukritus sudaužyti vidinį konteinerį ir raičiotis, pro specialią angą taškydama biologinį agentą.
Lepidopterologija

Lepidopterologija – zoologijos šaka, tirianti drugius.
Aling Gangris

Aling Gangris arba Nain Singa (kin. 阿陵山) – kalnagūbris Kinijoje, Tibete, Tibeto kalnyno pietvakarinėje dalyje, Gandisyšano kalnų sistemoje. Grandinės ilgis – 600 km, aukštis siekia iki 7315 m (Aling Gangrio k.). Sudarytas iš granito, skalūnų, kvarcito. Būdingos aukštikalnių dykumos, didesniame nei 4500 m aukštyje yra amžinųjų sniegynų ir ledynų.
Baltarusijos futbolo supertaurė

Baltarusijos futbolo supertaurė – Baltarusijos futbolo trofėjus, dėl kurio varžosi šalies čempionas ir taurės laimėtojas (arba jos finalininkas, jei pirmenybes ir taurę laimėjo tas pats klubas). 1994 m. trofėjus vadinosi Sezono taure.
Atesninkai

Aplinkinės gyvenvietės

Peršėkininkai – 3 km
Jugintai

Istorija

Jugintai (Eginten), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.
XX a. pr. ties Jugintais Nevėžyje žymima brasta.
Paprika (filmas)

Turinys

Mima, norėdama uždirbti pinigų būsimoms vestuvėms, dviem savaitėms įsidarbina viešnamyje. Gavusi Paprikos vardą, ji netrukus suprasti, kad būsimasis jaunikis ją ne tik apgaudinėja, bet ir išnaudoja. Palikta ji nusprendžia savo laikinąjį užsiėmimą paversti nuolatine profesija...